Public procurement notice: Contract Notice
Published: 2017-12-09
Buyer: Valtion talous- ja henkilöstöhallinnon palvelukeskus (Palkeet)
Country: FI
Contract type: Services
Procedure: Competitive procedure with negotiation
CPV classification: 72000000 | 72600000
Submission deadline: 2018-01-05
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Hankinnan kohteena on palvelu, jossa tuotetaan valtion yhteiselle talous- ja henkilöstöhallinnon palvelulle (Kieku-järjestelmä) ylläpito- ja kehittämispalveluita sopimuskauden ajan.
Hankinta sisältää Kieku-järjestelmän hallinnan ja ylläpidon siirron uudelle toimittajalle ja tuki- ja ylläpitopalveluiden tuottamisen sovittujen palvelutasojen mukaisesti. Lisäksi hankinnan kohteena on palvelun jatkokehittäminen ja siihen liittyvä koulutus.
Hankinnan kohdetta on kuvattu tarkemmin alustavan tarjouspyynnön liitteissä. Tilaaja varaa oikeuden supistaa, täsmentää sekä vähäisessä määrin laajentaa kuvattua hankinnan kohdetta ja palvelukokonaisuutta neuvottelumenettelyn kuluessa.
Lopullinen tarjottava hankinnan kohde ja palvelukokonaisuus määritellään neuvottelujen jälkeen lähetettävässä lopullisessa tarjouspyynnössä.
Sopimus tulee voimaan, kun se on allekirjoitettu (sopimuskausi alkaa aikaisintaan hankintapäätöksen tultua lainvoimaiseksi tai tuomioistuimen sallittua hankintapäätöksen täytäntöönpanon). Sopimus on määräaikaisena voimassa neljä (4) vuotta, jonka jälkeen sopimus jatkuu toistaiseksi voimassa olevana.
Ehdokkaiden määrää on rajoitettu, koska kilpailutus toteutetaan neuvottelumenettelyllä. Neuvottelujen läpivieminen rajoittamattomalla ehdokkaiden määrällä vaikeuttaa kilpailutusprosessin läpivientiä merkittävästi.
Ehdokkaan viimeksi päättyneen tilikauden liikevaihdon tulee olla vähintään 5 000 000 EUR (viisi miljoonaa euroa). Ehdokkaalla on oltava riittävä vakavaraisuus, taloudellinen kantokyky sekä maksukyky hankinnan kohteena olevien palvelujen tuottamiseen.
Ehdokkaan taloudellisen tilanteen on oltava sellainen, että se on Suomen Asiakastieto Oy:n Riskimittarin riskiluokituksessa tarjousajan päättyessä 1–4. Jos ehdokkaan tietoja ei ole Suomen Asiakastieto Oy:n rekisterissä, ehdokkaan tilanne arvioidaan pyydettäessä toimitettavien tilinpäätöstietojen ja/tai muun vastaavan selvityksen perusteella. Jos osallistumishakemus tehdään ryhmittymänä, vaatimus koskee ryhmittymän kaikkia jäseniä.
Ehdokkaat, joiden riskiluokitus Suomen Asiakastieto Oy:n riskiluokituksessa on osallistumishakemusten jättämisajan päättyessä 5 tai joiden vakavaraisuuden, taloudellisen kantokyvyn sekä maksukyvyn arvioidaan vastaavan riskiluokkaa 5, suljetaan hankintamenettelyn ulkopuolelle. Ehdokkaat, joiden riskiluokitus on osallistumishakemusten jättämisajan päättyessä 4, voidaan sulkea tarjouskilpailusta, jos ehdokas ei kykene esittämään luotettavaa selvitystä toimenpiteistä, joihin se ryhtyy tai on ryhtynyt luottokelpoisuuden parantamiseksi.
Ehdokkaalta vaadittava kokemus on kuvattu tarkemmin osallistumishakemuspyynnön liitteessä 1 Referenssit.
Ehdokkaan henkilöstöllä tulee olla osallistumishakemuspyynnön liitteessä 2 Asiantuntijat määritelty vähimmäiskokemus ja -osaaminen.